CELEX: 32004R2081
Language: da
Date: 2004-12-06 00:00:00
Title: Kommissionens forordning (EF) nr. 2081/2004 af 6. december 2004 om regler for meddelelse af de oplysninger, der er nødvendige for gennemførelsen af Rådets forordning (EØF) nr. 2358/71 om den fælles markedsordning for frø

7.12.2004   
            
            
               DA
            
            
               Den Europæiske Unions Tidende
            
            
               L 360/6
            
         
      KOMMISSIONENS FORORDNING (EF) Nr. 2081/2004
   af 6. december 2004
   om regler for meddelelse af de oplysninger, der er nødvendige for gennemførelsen af Rådets forordning (EØF) nr. 2358/71 om den fælles markedsordning for frø
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2358/71 af 26. oktober 1971 om den fælles markedsordning for frø (1), særlig artikel 4, stk. 2, og artikel 9, og
   ud fra følgende betragtninger:
   
               (1)
            
            
               Som følge af den reform af frøsektoren, der blev indført ved Rådets forordning (EF) nr. 1782/2003 (2), bør de oplysninger, medlemsstaterne skal meddele Kommissionen i henhold til artikel 9 i forordning (EØF) nr. 2358/71, revideres og forenkles. Desuden er Kommissionens forordning (EØF) nr. 3083/73 af 14. november 1973 om de oplysninger, der er nødvendige for gennemførelsen af forordning (EØF) nr. 2358/71 om den fælles markedsordning for frø (3), ændret adskillige gange. Denne forordning bør af klarhedshensyn erstattes af en ny. Forordning (EØF) nr. 3083/73 bør derfor ophæves.
            
         
               (2)
            
            
               I lyset af de ændrede forhold på markedet for hybridmajs og -sorghum til udsæd er det ikke længere nødvendigt konstant at kunne overvåge samhandelen med tredjelande. Hybridmajs og -sorghum til udsæd bør ikke længere være omfattet af importlicensordningen i henhold til artikel 4, stk. 1, i forordning (EØF) nr. 2358/71. Kommissionens forordning (EØF) nr. 1117/79 af 6. juni 1979 om fastsættelse af de produkter inden for frøsektoren, som omfattes af importlicensordningen (4) bør derfor ophæves, og bestemmelserne om meddelelse af oplysninger herom bør ikke længere gælde.
            
         
               (3)
            
            
               Forvaltningskomitéen for Frø har ikke afgivet udtalelse inden for den af formanden fastsatte frist —
            
         UDSTEDT FØLGENDE FORORDNING:
   Artikel 1
   For hver af de arter og sortsgrupper, der er anført i bilaget til forordning (EØF) nr. 2358/71, fremsender medlemsstaterne elektronisk de oplysninger til Kommissionen, der er nævnt i bilaget til nærværende forordning, inden de i bilaget fastsatte datoer.
   Artikel 2
   Forordning (EØF) nr. 3083/73 og (EØF) nr. 1117/79 ophæves.
   Artikel 3
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. december 2004.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 246 af 5.11.1971, s. 1. Senest ændret ved forordning (EF) nr. 1782/2003 (EUT L 270 af 21.10.2003, s. 1).
   
      (2)  EUT L 270 af 21.10.2003, s. 1. Senest ændret ved forordning (EF) nr. 864/2004 (EUT L 161 af 30.4.2004, s. 48).
   
      (3)  EFT L 314 af 15.11.1973, s. 20. Senest ændret ved forordning (EØF) nr. 1679/92 (EFT L 176 af 30.6.1992, s. 17).
   
      (4)  EFT L 139 af 7.6.1979, s. 11. Senest ændret ved forordning (EØF) nr. 2811/86 (EFT L 260 af 12.9.1986, s. 8).
   
      BILAG
      
                  Nr.
               
               
                  Oplysningernes art
                  (opdelt efter art og sortsgruppe)
               
               
                  Frist for indsendelse af oplysninger
               
            
                  Produktionsår
               
               
                  Kalenderår efter produktionsår
               
            
                  1
               
               
                  Samlet areal anmeldt til certificering (ha)
               
               
                  1. juli (1)
                  
               
               
                   
               
            
                  2
               
               
                  Samlet areal godkendt til certificering (ha)
               
               
                  15. november
               
               
                   
               
            
                  3
               
               
                  Anslået høst (hkg) (2)
                      (3)
                  
               
               
                  15. november
               
               
                   
               
            
                  4
               
               
                  Samlet høstmængde (hkg) (3)
                      (4)
                  
               
               
                   
               
               
                  1. oktober
               
            
                  5
               
               
                  Frøavlerens nettosalgspris (EUR/100 kg) (3)
                      (4)
                      (5)
                      (7)
                  
               
               
                   
               
               
                  1. oktober
               
            
                  6
               
               
                  Lager i engrosleddet ved produktionsårets udgang (hkg) (4)
                      (6)
                  
               
               
                   
               
               
                  1. oktober
               
            
         (1)  For frøarter, som er høstet ved andet slæt, er fristen den 1. september i produktionsåret.
      
         (2)  Vedrører kun basisfrø og certificeret frø.
      
         (3)  Mængdeangivelser for frø, der opfylder »certificeringskravene«. For nr. 4 og 6 kan kravene for godkendelse til certificering anvendes.
      
         (4)  For arter, der kan afsættes som handelsfrø i EF, skal
      
                  —
               
               
                  basisfrø og certificeret frø, og
               
            
                  —
               
               
                  handelsfrø
                  opgives hver for sig.
               
            
         (5)  Denne pris indeholder hverken paknings-, certificerings- og transportomkostninger, moms eller støttebeløb.
      
         (6)  Produktionsåret som fastsat i artikel 2 i forordning (EØF) nr. 2358/71 (EFT L 246 af 5.11.1971, s. 1).
      
         (7)  I de medlemsstater, der er uden for euroområdet, er omregningskursen den, der gælder den 1. august i det pågældende produktionsår.